VLADA REPUBLIKE HRVATSKE

Zagreb, 4. studenoga 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni i dopunama Odluke o davanju državnih jamstava za osiguranje avansnih uplata u korist kupca broda Nov. 485 Polaris Expeditions Inc., u korist Hrvatske banke za obnovu i razvitak i/ili drugih poslovnih banka u zemlji i/ili inozemstvu za osiguranje izdavanja izravnih i/ili neizravnih bankarskih garancija radi osiguranja avansnih uplata |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 80. stavka 1 Zakona o proračunu („Narodne novine“, br. 87/08., 136/12. i 15/15.) i članka 41. Zakona o izvršavanju Državnog proračuna Republike Hrvatske za 2021. godinu („Narodne novine“, br. 135/20. i 69/21.), Vlada Republike Hrvatske je na sjednici održanoj \_\_\_\_\_\_ studenoga 2021. donijela

**O D L U K U**

**o izmjeni i dopunama Odluke o davanju državnih jamstava za osiguranje avansnih uplata u korist kupca broda Nov. 485 Polaris Expeditions Inc., u korist Hrvatske banke za obnovu i razvitak i/ili drugih poslovnih banaka u zemlji i/ili inozemstvu za osiguranje izdavanja izravnih i/ili neizravnih bankarskih garancija radi osiguranja avansnih uplata**

**I.**

U Odluci o davanju državnih jamstava za osiguranje avansnih uplata u korist kupca broda Nov. 485 Polaris Expeditions Inc., u korist Hrvatske banke za obnovu i razvitak i/ili drugih poslovnih banaka u zemlji i/ili inozemstvu za osiguranje izdavanja izravnih i/ili neizravnih bankarskih garancija radi osiguranja avansnih uplata, KLASA: 022-03/20-04/124, URBROJ: 50301-25/27-20-2, od 30. travnja 2020., u točki I. iza riječi: „državnih jamstva za osiguranje“ dodaju se riječi: „kredita i/ili“, iza riječi: „bankarskih garancija za osiguranje“ dodaju se riječi: „kredita i/ili“, a iza riječi: „potpisanom 15. svibnja 2019. godine“ umjesto točke stavlja se zarez i dodaju se riječi: „Dodatku 4 potpisanom 14. svibnja 2020., Dodatku 5 potpisanom 4. lipnja 2021. te Dodacima 6 i 7 potpisanima 10. lipnja 2021.“.

**II.**

U točki IV. riječi: „na isporuci broda“ zamjenjuju se riječima: „prilikom isporuke broda, a najkasnije do 15. lipnja 2022.“.

**III.**

Iza točke IV. dodaje se točka IV.a koja glasi:

„IV.a

Zadužuje se Ministarstvo financija da pristupi sklapanju dodatka Ugovora o jamstvu F-008-20 s klauzulom neposredne ovrhe i s klauzulom o odricanju od zastre.“.

**IV.**

Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_\_ 2021. godine

PREDSJEDNIK

mr. sc. Andrej Plenković

**OBRAZLOŽENJE**

Vlada Republike Hrvatske je 30. travnja 2020. godine donijela Odluku o davanju državnog jamstva za osiguranje avansnih uplata u korist kupca broda Nov. 485. Nastavno na navedenu Odluku, Ministarstvo financija je 28. svibnja 2020. godine izdalo Jamstvo broj F-008-20 u iznosu od EUR 32.000.000 kojim kupcu POLARIS EXPEDTITIONS INC. i VTB Bank (Europe) kao banci koja financira kupca jamči plaćanje svih obveza u ime povrata avansnih uplata uvećano za kamate, naknade i troškove kako je utvrđeno Ugovorom o kreditu, a što predstavlja 80% avansnih uplata.

BRODOSPLIT d.d. i POLARIS EXPECITIONS Inc. su 4. lipnja 2021. godine sklopili Dodatak 5 Ugovora o gradnji te 10. lipnja 2021. godine Dodatke 6 i 7 Ugovora o gradnji kojima je dogovoren prijenos vlasništva na Kupca broda te se definira novi rok isporuke broda na 15. travnja 2022. godine. Također, sklopljen je i Dodatak 3 Ugovora o dugoročnom najmu broda između Kupca kao vlasnika i Janssonius Scheepsreizen B.V. kao Zakupnika broda kojim se definira novi rok dovršetka gradnje Nov. 485.

Brodograđevna industrija Split d.d. je 8. srpnja 2021. godine dostavilo Ministarstvu gospodarstva i održivog razvoja i Ministarstvu financija Zahtjev za prolongat roka važenja jamstva Ministarstva financija za osiguranje avansnih uplata za Nov. 485. Graditelj i Kupac sklopili su Dodatak broj 5 Ugovora o gradnji broda Nov. 485 4. lipnja 2021. godine te Dodatke 6 i 7 Ugovora o gradnji broda Nov. 485 10. lipnja 2021. godine. Predmetnim dodacima dogovoren je prijenos vlasništva na Kupca broda te posljedično prilagođavanje članaka XV i XVI ( Postupanje u slučaju raskida) te se definira novi rok isporuke broda koji se s 15. listopada 2021. godine pomiče na 15. travnja 2022. godine. Također je 10. lipnja 2021. godine sklopljen Dodatak 3 Ugovora o dugoročnom najmu broda između Kupca kao vlasnika i Janssonius Scheepsreizen B.V. kao Zakupnika broda kojim se definira novi rok dovršetka gradnje broda.

Ministarstvo gospodarstva i održivog razvoja ne čekajući formalni zahtjev Ministarstva financija očitovalo se po navedenom zahtjevu 15. srpnja 2021. godine u smislu prihvaćanja istog uz opasku da se dostave potvrđene javnobilježničke ovjere za osnaženje svih radnji punomoćenika Brodograđevne industrije Split d.d., a kako je predložilo Županijsko državno odvjetništvo u Splitu.

Ministarstvo financija svojim dopisom KLASA: 441-01/20-01/3, URBROJ: 513-10-02-21-30, od 14. listopada 2021. godine izvještava Ministarstvo gospodarstva i održivog razvoja da je zaprimilo tražene javnobilježnički ovjerene odluke vezane za punomoćnika, te je zatražilo dopunu mišljenja Ministarstva gospodarstva i održivog razvoja.

Ministarstvo gospodarstva i održivog razvoja sagledalo je predmetni zahtjev, zajedno s društvom Hrvatska brodogradnja Jadranbrod d. d., te potvrdilo opravdanost Zahtjeva Društva.

Slijedom navedenog, predlažemo donošenje Odluke kako je predloženo.